
U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu u prethodnom postupku nad dužnikom LIČKA KAPA društvo s ograničenom odgovornošću za ugostiteljstvo, turizam, trgovinu i turistička agencija Bjelopolje, Bjelopolje 54 (MBS  060029630  - OIB  79491877008), dana 21. studenog 2018. 


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom LIČKA KAPA društvo s ograničenom odgovornošću za ugostiteljstvo, turizam, trgovinu i turistička agencija Bjelopolje, Bjelopolje 54 (MBS  060029630  - OIB  79491877008). 

II	Ročište određeno za dan 18. prosinca 2018. u 11,00 sati se neće održati.

III	Trošak postupka u iznosu od 1.175,00 kn pokrit će se iz zaplijenjenih sredstava.
 

Obrazloženje


Financijska  agencija je podnijela sudu prijedlog za otvaranje stečajnoga postupka nad dužnikom LIČKA KAPA d.o.o. temeljem odredbe članka 110. stavak 1. Stečajnog zakona („Narodne novine“ broj 71/15, 104/17,  u daljnjem tekstu: SZ), uz obrazloženje da na dan 26. listopada 2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 34.391,76 kn.  
Ovosudnim rješenjem pod poslovnim brojem 7 St-614/2018-3 od 5. studenog 2018. sukladno odredbi članka 115. stavak 1. SZ-a  nad dužnikom pokrenut prethodni postupak radi utvrđivanja pretpostavki za otvaranje stečajnog postupka.
Tijekom daljnjeg postupka dužnik je dostavio dana 20. studenog 2018. potvrdu Financijske agencije iz koje je utvrđeno da dužnik na taj dan nema nenamirenih obveza. 
Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da će sud, ako dužnik do završetka prethodnoga postupka postane sposoban za plaćanje, postupak obustaviti, time da je u tom slučaju troškove provedenoga postupka dužan naknaditi dužnik.
Stoga je valjalo primjenom odredbe članka 128. stavak 9. SZ-a odlučiti kao pod točkom I izreke ovog rješenja.
Također je na osnovu iste odredbe u točki III izreke odlučeno o trošku koji je dužnik u obvezi platiti, a odnosi se na plaćanje predujam u Fond za namirenje troškova stečajnoga postupka u iznosu od 1.000,00 kn sukladno odredbi članka 114. stavak 1. SZ-a i trošak podnošenja prijedloga za otvaranje stečajnog postupka Financijskoj agenciji sukladno odredbi članka 3. Pravilnika o vrsti i visini naknade troškova financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka ("Narodne novine" broj  106/2015) u iznosu od 175,00 kn.


U Rijeci, 21. studenog 2018.

                                                                                                     Sudac

                                                                                                 Liljana Ugrin, v.r. 




UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 


         Za točnost otpravka ovlašteni službenik:
  Elizabet Jovanović

